Savet e voe gant María Teresa Vera war choulenn he skoazellerien, a wele e oa diouzh ar chiz al lazioù-seniñ bras er bloavezhioù-se. Ouzhpenn María Teresa e oa Miguel García evel pennkaner, Ignacio Piñeiro , Julio Torres Biart gant an tres, Manuel Reinoso gant ar bongó ha Paco Sánchez gant ar maracas. Sonerien eus ar chentañ troch e oant ha berzh a rejont holl en o micher. Ne badas ket nemeur a vloavezhioù ha rouez e voe o enrolladurioù. Gant ar strollad-se avat e vleunias he donezonoù hag e tiazezas he brud vat, e-skoaz ar Sexteto Habanero, strollad bras all ar mare.